ร้าน : ถูกและดี สาขา the street รัชดา อยู่ชั้นใต้ดินบริเวณลานจอดรถ เลยร้าน 7-eleven ลงมาชั้นล่าง จะพบ super foodland และถูกและดีอยู่ติดกัน 

ร้านมีที่นั่งค่อนข้างเยอะ ประมาณ 20 โต๊ะยังไม่รวมนั่งเคาน์เตอร์บาร์อีกประมาณ 15 ที่นั่ง แต่งร้านดูโล่ง สว่าง

อาหาร : สั่งเบสิคมาทาน ข้าวราดกะเพราหมูชิ้น รสชาดได้ตามมาตรฐานถูกและดี ถือว่าผ่าน

อีกจาน ข้าวกล้องราดปลาผัดเต้าซี่ ปลายปลื้มมาก สาขานี้มีข้าวกล้องด้วย หน้าตาดูดี แต่ผัดออกมาจืดไปนิด น้ำค่อนข้างเยอะ 

พนักงานบริการดี รวดเร็ว คล่องแคล่ว
เป็นอีกร้านที่น่าฝากท้องของคนทำงานหรือทำธุระย่านรัชดา พระราม9 ได้เลยทีเดียว บริการตลอด 24 ชั่วโมง